CELEX: 32005D0625
Language: et
Date: 2005-08-23 00:00:00
Title: 2005/625/EÜ: Komisjoni otsus, 23. august 2005, millega määratakse kindlaks metüülbromiidi kogused, mida lubatakse kasutada kriitilistes olukordades Euroopa Ühenduses 2005. aasta 1. jaanuarist kuni 31. detsembrini vastavalt Euroopa Parlamendi ja nõukogu määrusele (EÜ) nr 2037/2000 osoonikihti kahandavate ainete kohta (teatavaks tehtud numbri K(2005) 468 all)

24.8.2005   
            
            
               ET
            
            
               Euroopa Liidu Teataja
            
            
               L 219/47
            
         
      KOMISJONI OTSUS,
   
   23. august 2005,
   millega määratakse kindlaks metüülbromiidi kogused, mida lubatakse kasutada kriitilistes olukordades Euroopa Ühenduses 2005. aasta 1. jaanuarist kuni 31. detsembrini vastavalt Euroopa Parlamendi ja nõukogu määrusele (EÜ) nr 2037/2000 osoonikihti kahandavate ainete kohta
   (teatavaks tehtud numbri K(2005) 468 all)
   (ainult prantsus-, saksa-, kreeka-, itaalia-, poola-, portugali-, hispaania-, hollandi- ja inglisekeelne tekst on autentne)
   (2005/625/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 29. juuni 2000. aasta määrust (EÜ) nr 2037/2000 osoonikihti kahandavate ainete kohta, (1) eriti selle artikli 3 lõike 2 punkti ii,
   ning arvestades järgmist:
   
               (1)
            
            
               Määruse (EÜ) nr 2037/2000 artikli 3 lõike 2 punkti i alapunkt d ja artikli 4 lõike 2 punkti i alapunkt d keelavad vastavalt metüülbromiidi tootmise ja impordi mis tahes kasutuseks pärast 2004. aasta 31. detsembrit, välja arvatud muu hulgas kriitilisel otstarbel kasutamine vastavalt artikli 3 lõike 2 punktile ii ning Montreali protokolli osapoolte otsuses IX/6 sätestatud kriteeriumidele. Erandid kriitilisel otstarbel kasutamiseks on mõeldud piiratud kitsendustena, et võimaldada lühikest perioodi alternatiivide vastuvõtmiseks.
            
         
               (2)
            
            
               Otsuses IX/6 on sätestatud, et metüülbromiidi tuleks kvalifitseerida kriitiliseks ainult juhul, kui taotleja teeb kindlaks, et metüülbromiidi kättesaadavuse puudumine selleks konkreetseks kasutuseks põhjustaks märkimisväärse turu lõhenemise ning et kasutajal puuduvad tehniliselt ja majanduslikult teostatavad alternatiivid või aseained, mis oleksid keskkonna ja tervise seisukohalt vastuvõetavad ning oleksid sobivad põllusaagile ja nimetatud olukorrale. Veelgi enam, metüülbromiidi tootmine ja tarbimine kriitilisel otstarbel kasutamiseks, kui üldse, peaks olema lubatud ainult juhul, kui on tarvitusele võetud kõik tehniliselt ja majanduslikult teostatavad sammud kriitilise kasutuse ning sellega seotud mis tahes metüülbromiidi saaste minimeerimiseks. Taotleja peaks samuti näitama, et on teostatud asjakohased püüdlused alternatiivide ja aseainete riikliku regulatiivse heakskiitmise hindamiseks, kaubanduslikule alusele seadmiseks ja kindlustamiseks ning et on olemas uurimisprogrammid alternatiivide ja aseainete arendamiseks ja kasutusele võtmiseks.
            
         
               (3)
            
            
               Komisjon sai liikmesriikidelt 84 ettepanekut metüülbromiidi kasutamiseks kriitilisel otstarbel, sealhulgas Belgia (60 825 kg), Prantsusmaa (467 135 kg), Saksamaa (45 250 kg), Kreeka (227 280 kg), Itaalia (2 298 225 kg), Poola (44 100 kg), Portugal (130 000 kg), Hispaania (1 059 000 kg), Madalmaad (120 kg) ja Ühendkuningriik (140 408 kg). Taotleti kogusummas 4 472 343 kg, mis moodustab 4 111 640 kg (92 %) metüülbromiidi kasutamist koristuseelselt ja 360 703 kg (8 %) koristusjärgselt.
            
         
               (4)
            
            
               Komisjon rakendas otsuses IX/6 ja määruse (EÜ) nr 2037/2000 artikli 3 lõike 2 punktis ii sisalduvaid kriteeriume selleks, et määrata kindlaks metüülbromiidi kogus, mis on vastuvõetav kriitilistes olukordades kasutamiseks 2005. aastal. Komisjon leidis, et ühenduses olid olemas adekvaatsed alternatiivid ning olid muutunud valdavamaks mitmetes Montreali protokolli osapoolte hulgas alates sellest, kui liikmesriigid koostasid kriitilise kasutamise ettepanekuid. Selle tulemusena otsustas komisjon, et 2 777 333 kg metüülbromiidi võib 2005. aastal kasutada kriitiliste olukordade rahuldamiseks igas asjaomases liikmesriigis. See kogus on 14,4 % 1991. aasta metüülbromiidi tarbimisest Euroopa Ühenduses ning näitab, et üle 85 % metüülbromiidi on asendatud alternatiividega. Kriitilisel otstarbel kasutamise kategooriad on samalaadsed nendega, mis on defineeritud Montreali protokolli osapoolte esimese erakorralise koosoleku aruannete II lisa tabelis A (2) ja Montreali protokolli osapoolte kuueteistkümnenda koosoleku otsuse XVI/2 tabelis 1A. (3)
               
            
         
               (5)
            
            
               Määruse (EÜ) nr 2037/2000 artikli 3 lõike 2 punkt ii nõuab, et komisjon määraks kindlaks ka selle, millised kasutajad võivad kasu saada kriitilise kasutamise erandist. Kuna määruse (EÜ) nr 2037/2000 artikli 17 lõige 2 nõuab liikmesriikidelt metüülbromiidi kasutamisega seotud personali minimaalsete kvalifikatsiooninõuete defineerimist ning kuna fumigeerimine on ainus kasutusviis, otsustas komisjon, et metüülbromiidi fumigeerijad on ainsad kasutajad, kellele liikmesriigid taotlevad luba ja kellele komisjon annab loa kasutada metüülbromiidi. Fumigeerijad on kvalifitseeritud selle ohutuks kohaldamiseks, mitte nagu näiteks talunikud või veskipidajad, kes ei ole tavaliselt metüülbromiidi kohaldamiseks kvalifitseeritud, kuid kellel on vara, kuhu seda peale pannakse.
            
         
               (6)
            
            
               Otsus IX/6 sätestab, et kriitiliseks kasutamiseks metüülbromiidi tootmine ja tarbimine peaks lubatud olema ainult juhul, kui metüülbromiid ei ole kättesaadav hoiustatud või taastoodetud metüülbromiidi olemasolevatest varudest. Määruse (EÜ) nr 2037/2000 artikli 3 lõike 2 punkt ii sätestab, et metüülbromiidi tootmine ja import on lubatud ainult juhul, kui poolte käest ei ole võimalik saada taastoodetud või ümbertöötatud metüülbromiidi. Vastavalt otsusele IX/6 ja määruse (EÜ) nr 2037/2000 artikli 3 lõike 2 punktile ii määras komisjon, et 205 926 kg varusid on saadaval kasutamiseks kriitilises olukorras. Euroopa Komisjon on kehtestanud litsentseerimiskorra, et tagada varude ärakasutamine enne metüülbromiidi impordiks või tootmiseks loa andmist.
            
         
               (7)
            
            
               Kuna metüülbromiidi kasutamist kriitilistes olukordades kohaldatakse alates 1. jaanuarist 2005, ning eesmärgiga tagada huvitatud äriühingutele ja ettevõtjatele võimalus saada litsentsisüsteemist toetust, on asjakohane kohaldada käesolevat otsust alates 1. jaanuarist 2005.
            
         
               (8)
            
            
               Käesolevas otsuses ette nähtud meetmed on vastavuses komisjoni arvamusega, mis on kehtestatud määruse (EÜ) nr 2037/2000 artikliga 18,
            
         ON VASTU VÕTNUD KÄESOLEVA OTSUSE:
   Artikkel 1
   Belgia Kuningriigil, Prantsuse Vabariigil, Saksamaa Liitvabariigil, Kreeka Vabariigil, Itaalia Vabariigil, Poola Vabariigil, Portugali Vabariigil, Hispaania Kuningriigil, Madalmaade Kuningriigil ning Suurbritannia ja Põhja-Iiri Ühendkuningriigil lubatakse kasutada kokku 2 777 333 kg metüülbromiidi kriitilisel otstarbel 2005. aasta 1. jaanuarist kuni 31. detsembrini lisades I–X kirjeldatud spetsiifiliste kasutamiskoguste ja -kategooriate jaoks.
   Artikkel 2
   Iga liikmesriigi pädevate ametiasutuste deklareeritud kriitilisel otstarbel kasutamiseks olemasolevad varud arvatakse maha kogusest, mida võidakse importida või toota kriitiliseks otstarbeks kasutamise vajaduse rahuldamiseks selles liikmesriigis.
   Artikkel 3
   Käesolev otsus on adresseeritud Belgia Kuningriigile, Prantsuse Vabariigile, Saksamaa Liitvabariigile, Kreeka Vabariigile, Itaalia Vabariigile, Poola Vabariigile, Portugali Vabariigile, Hispaania Kuningriigile, Madalmaade Kuningriigile ning Suurbritannia ja Põhja-Iiri Ühendkuningriigile.
   Artikkel 4
   Käesolevat otsust kohaldatakse alates 1. jaanuarist 2005 ja see kehtib kuni 31. detsembrini 2005.
   
      Brüssel, 23. august 2005
      
         
            Komisjoni nimel
         
         
            komisjoni liige
         
         Stavros DIMAS
         
      
   
   
      (1)  EÜT L 244, 29.9.2000, lk 1. Määrust on viimati muudetud komisjoni määrusega (EÜ) nr 2077/2004 (ELT L 359, 4.12.2004, lk 28).
   
      (2)  UNEP/OzL.Pro.ExMP/1/3. Montreali protokolli osapoolte esimene erakorraline koosolek, mis peeti 24.–26. märtsil 2004. Montrealis, Kanadas. www.unep.org/ozone/Meeting_Documents/mop/index.asp
   
      (3)  UNEP/OzL.Pro.16/Dec XVI/2. Montreali protokolli osapoolte kuueteistkümnes koosolek, mis peeti 22.–26. novembril 2004 Prahas, Tšehhi Vabariigis. www.unep.org/ozone
   
      LISA I
      BELGIA KUNINGRIIK
      
                  Lubatud kriitilise kasutamise kategooriad
               
               
                  Kg
               
            
                  Kasvuhoones mullas lehtsalati kasvatamine
               
               
                  23 000
               
            
                  Endiivia kasvatamine
               
               
                  2 190
               
            
                  Kasvuhoones mullas tomati kasvatamine
               
               
                  4 846
               
            
                  Kasvuhoones mullas paprika ja baklažaani kasvatamine
               
               
                  3 000
               
            
                  Kasvuhoones mullas kurgi kasvatamine
               
               
                  549
               
            
                  Avamaa valge asparaaguse kasvatamine
               
               
                  225
               
            
                  Maasika vääntaime kasvatamine
               
               
                  2 306
               
            
                  Marjavilja (kõik peale maasika, uuesti istutamine)
               
               
                  1 350
               
            
                  Avamaa, muldapoogitud porrulaugu ja sibula külvamispõllud ainult
               
               
                  660
               
            
                  Kaetud maal lõikelilled (välja arvatud roos ja krüsanteem)
               
               
                  2 794
               
            
                  Kaetud maal lõikelille krüsanteem kasvatamine
               
               
                  896
               
            
                  Taimelava, kus taime kasvatatakse avamaal mullas
               
               
                  630
               
            
                  Puukool, kus taimi kasvatatakse avamaal mullas
               
               
                  230
               
            
                  Jahuveskid (17 veskit)
               
               
                  4 264
               
            
                  Antiiksed kinnisrajatised ja mööbel (Axel Vervoort; Gemeentebestuur Bonheiden)
               
               
                  199
               
            
                  Vanad hooned (klassifitseeritud monumendid ja eramajad)
               
               
                  438
               
            
                  Rajatised ja objektid (kirikud, majad, toidutöötlemisrajatised), välja arvatud vallasobjektid
               
               
                  307
               
            
                  Vanad hooned (iidsed objektid, katusekonstruktsioonid ja kinnitatud mööbel ajaloolistes ehitistes – Prohygiena ettevõte)
               
               
                  282
               
            
                  Puidutöö hooned (6 hoonet)
               
               
                  101
               
            
                  Toidutöötlemishooned (21 rajatist)
               
               
                  300
               
            
                  Veskid (25 veskit)
               
               
                  200
               
            
                  Jahuveski (Bloemmolens Diksmuide)
               
               
                  72
               
            
                  Toiduladu (kuiv), rajatis (17 rajatist)
               
               
                  120
               
            
                  Tundlikud elektroonikaseadmed
               
               
                  50
               
            
                  Tühjad silohoidlad (omanikuks 37 ettevõtet)
               
               
                  43
               
            
                  Toidutöötlemishooned (1 veski – Molens Vandenbempt)
               
               
                  15
               
            
                  Kirikud, monumendid ja laevade majutuskohad (Bugbusters)
               
               
                  59
               
            
                  Kokku
               
               
                  49 126
               
            Liikmesriigis kriitiliseks kasutamiseks kättesaadavad metüülbromiidi varud = 2 848 kg.
   
   
      LISA II
      PRANTSUSE VABARIIK
      
                  Lubatud kriitilise kasutamise kategooriad
               
               
                  Kg
               
            
                  Tomat ja baklažaan (kaetud ja avamaa)
               
               
                  33 250
               
            
                  Kurk (kaetud ja avamaa)
               
               
                  21 140
               
            
                  Spetsiaalselt liivase pinnase porgandid (kasvatatud Bretagne’is, saak koristatud käsitsi ja vastuvõtlik Fusarium solani’le ja Rhizoctonia violacea’le)
               
               
                  8 000
               
            
                  Maasika vääntaimed
               
               
                  37 600
               
            
                  Maasika viljad, mis on toodetud Perigoldi etiketi jaoks
               
               
                  34 000
               
            
                  Avamaa tulikas, anemoon, pojeng ja piibeleht
               
               
                  21 785
               
            
                  Õuna, pirni, virsiku, nektariini, aprikoosi, ploomi ja vaarika uuesti istutamine
               
               
                  10 000
               
            
                  Metsapuude puukool – Douglase kuusepuud trühvlite tootmiseks
               
               
                  2 000
               
            
                  Viljapuude puukool
               
               
                  2 000
               
            
                  PLAN-SPG firma poolt müüdavad seemned
               
               
                  135
               
            
                  Veskid
               
               
                  21 440
               
            
                  Riisi vagude lõppude kiire desinfestatsioon
               
               
                  1 400
               
            
                  Kastanid
               
               
                  2 000
               
            
                  Kokku
               
               
                  194 750
               
            Liikmesriigis kriitiliseks kasutamiseks kättesaadavad metüülbromiidi varud = 14 280 kg.
   
   
      LISA III
      SAKSAMAA LIITVABARIIK
      
                  Lubatud kriitilise kasutamise kategooriad
               
               
                  Kg
               
            
                  Toidutöötlemisrajatised, eriti veskid, mille fumigatsioon on suurem kui 10 000 m3
                  
               
               
                  19 350
               
            
                  Tehistooted (Serpula lacrimans kuivmädanikseene desinfestatsioon kirikutes)
               
               
                  250
               
            
                  Kokku
               
               
                  19 600
               
            Liikmesriigis kriitiliseks kasutamiseks kättesaadavad metüülbromiidi varud = 7 000 kg.
   
   
      LISA IV
      KREEKA VABARIIK
      
                  Lubatud kriitilise kasutamise kategooriad
               
               
                  Kg
               
            
                  Tomat (kaetud maal)
               
               
                  92 000
               
            
                  Kurk (kaetud maal, kaasa arvatud pärast töötlemist pealepandud kiletunnelid, mitteteisaldatavad kasvuhooned ja avatud otstega mitmefunktsionaalsed hooned)
               
               
                  24 000
               
            
                  Nelk, roos ja kipslill lõikelilled (avamaa ja kaetud maa)
               
               
                  8 000
               
            
                  Veskid, toidutöötlemisrajatised, protsessorid
               
               
                  16 000
               
            
                  Rosinad ja kuivatatud viigimarjad
               
               
                  3 081
               
            
                  Kokku
               
               
                  143 081
               
            Liikmesriigis kriitiliseks kasutamiseks kättesaadavad metüülbromiidi varud = 0 kg.
   
   
      LISA V
      ITAALIA VABARIIK
      
                  Lubatud kriitilise kasutamise kategooriad
               
               
                  Kg
               
            
                  Tomat (kaetud maa)
               
               
                  671 000
               
            
                  Lõikelilled (kaetud maa)
               
               
                  162 000
               
            
                  Maasika viljad (kaetud maa)
               
               
                  130 000
               
            
                  Melon (kaetud maa)
               
               
                  112 000
               
            
                  Paprika (kaetud maa)
               
               
                  111 000
               
            
                  Baklažaan (kaetud maa)
               
               
                  96 000
               
            
                  Maasika vääntaimed
               
               
                  78 000
               
            
                  Veskid ja töötlemisseadmed
               
               
                  89 600
               
            
                  Muuseumi tehistooted
               
               
                  4 180
               
            
                  Kokku
               
               
                  1 453 780
               
            Liikmesriigis kriitiliseks kasutamiseks kättesaadavad metüülbromiidi varud = 167 474 kg.
   
   
      LISA VI
      POOLA VABARIIK
      
                  Lubatud kriitilise kasutamise kategooriad
               
               
                  Kg
               
            
                  Ravimtaimed ja kuivatatud seened kuivatatud kaubana
               
               
                  3 500
               
            
                  Maasika vääntaimed
               
               
                  34 600
               
            
                  Kokku
               
               
                  38 100
               
            Liikmesriigis kriitiliseks kasutamiseks kättesaadavad metüülbromiidi varud = 210 kg.
   
   
      LISA VII
      PORTUGALI VABARIIK
      
                  Lubatud kriitilise kasutamise kategooriad
               
               
                  Kg
               
            
                  Lõikelilled (kaetud ja avamaa)
               
               
                  35 000
               
            
                  Kokku
               
               
                  35 000
               
            Liikmesriigis selleks kriitiliseks kasutamiseks kättesaadavad metüülbromiidi varud = 0 kg.
   
   
      LISA VIII
      HISPAANIA KUNINGRIIK
      
                  Lubatud kriitilise kasutamise kategooriad
               
               
                  Kg
               
            
                  Maasika vääntaimed (Castillas y Leónis)
               
               
                  230 000
               
            
                  Maasika viljad (kaetud maa, Huelvas)
               
               
                  330 000
               
            
                  Paprikad (kaetud maa, Murcias ja Comunidad Valenciana lõunaosas)
               
               
                  150 000
               
            
                  Lõikelilled (kaetud maa, Cadizes ja Sevillas)
               
               
                  47 700
               
            
                  Lõikelilled Kataloonias
               
               
                  18 000
               
            
                  Kokku
               
               
                  775 700
               
            Liikmesriigis kriitiliseks kasutamiseks kättesaadavad metüülbromiidi varud = 8 309 kg.
   
   
      LISA IX
      MADALMAADE KUNINGRIIK
      
                  Lubatud kriitilise kasutamise kategooriad
               
               
                  Kg
               
            
                  Saagikoristuse järgne maasika vääntaimede desinfestatsioon
               
               
                  120
               
            
                  Kokku
               
               
                  120
               
            Liikmesriigis selleks kriitiliseks kasutamiseks kättesaadavad metüülbromiidi varud = 250 kg.
   
   
      LISA X
      SUURBRITANNIA JA PÕHJA-IIRI ÜHENDKUNINGRIIK
      
                  Lubatud kriitilise kasutamise kategooriad
               
               
                  Kg
               
            
                  Maasika viljad ja vaarikad (avamaa)
               
               
                  35 700
               
            
                  Dekoratiivpuude tootmine Verticillium’i tõrjeks
               
               
                  5 000
               
            
                  Veskid (46); ning nisu, maisi ja riisi hooned, mida käitavad Quaker Oats, Kelloggs, Weetabix Ltd, Ryecroft ja EOM
               
               
                  18 326
               
            
                  Kuivatatud kaup (pähklid, kuivatatud puuvili, riis, oad, teraviljad, söödavad seemned) firma Whitworths Ltd jaoks
               
               
                  1 571
               
            
                  Veski, sellega seotud biskviit-toitainete töötlemise, valmistoodangu ja ladustamisalad, mida käitab Ryvita Company Ltd (Dorset)
               
               
                  1 787
               
            
                  Rajatised – ruumid ja seadmed, töötlemine ja ladustamine, mida käitab Whitworths Ltd
               
               
                  880
               
            
                  Rajatised – vürtside hoone, mida käitab Newly Weds Foods Ltd
               
               
                  1 125
               
            
                  Töötlemistehased, mida käitab Warehouse and Spice Grinding Facility (Pataks Foods Ltd)
               
               
                  1 000
               
            
                  Ürtide ja vürtsidega seotud töötlemistehased, mida käitavad British Pepper and Spice Ltd, Lion Foods ja East Anglian Food Ingredients
               
               
                  1 080
               
            
                  Spetsialiseerunud juustupoed
               
               
                  1 561
               
            
                  Vahetevahel nakatunud vürts-tooted (sealhulgas pappadams india vahvlid), mida töötlevad McCormick (UK) Ltd, British Pepper and Spice Ltd, East Anglian Food Ingredients ja Pataks Foods Ltd
               
               
                  46
               
            
                  Kokku
               
               
                  68 076
               
            Liikmesriigis kriitiliseks kasutamiseks kättesaadavad metüülbromiidi varud = 6 554 kg.